Els Heteròcers del parc natural de ses Salines 
d'Eivissa i Formentera (Illes Balears) 


Inma FÉRRIZ, Martin R. HONEY i Nick J. RIDDIFORD 





SOCIETAT D'HISTÒRIA 
NATURAL DE LES BALEARS 


Férriz, L, Honey, M.R. i Riddiford, N.J. 2006. Els Heteròcers del parc natural de ses 
Salines d'Eivissa i Formentera (Illes Balears). Boll. Soc. Hist. Nat. Balears, 49: 199-211. 
ISSN 0212-260X. Palma de Mallorca. 


Durant la primavera i la tardor de 2005 es varen dur a terme una sèrie de nits de mos- 
treig amb trampes de llum al PN de Ses Salines per a iniciar un inventari de les seves 
papallones nocturnes (Lepidoptera: Heterocera): Els resultats han aportat una nova espè- 
cie per a Europa, una nova per a Espanya, 20 per a les Balears, 13 noves per a les 
Pitiüses, 47 per a Eivissa i 10 per a Formentera, el que ens mostra la gran desconeixença 
que hi havia fins ara sobre aquest grup. Ses Salines i, en especial, els hàbitats que tro- 
bem a Torre de ses Portes, Can Marroig i Toromar, apareix com a una zona important per 
la diversitat d'aquest ordre. 

THE HETEROCERA OF THE NATURAL PARC OF SES SALINES D'EIVISSA AND 
FORMENTERA (BALEARIC ISLANDS). Light-trapping was conducted at Ses Salines 
Natural Park during a series of nights in spring and autumn 2005 as a first step to esta- 
blishing an inventory of the Park's moths (Lepidoptera: Heterocera). The captures inclu- 
ded a species new to Europe, another new for Spain, 20 new for the Balearics, 13 to the 
Pityuse islands, 47 to Ibiza and 10 new to Formentera, demonstrating how poorly known 
the group was prior to this study. Ses Salines, and in particular its habitats at Torre de ses 
Portes, Can Marroig and Toromar, is shown to be an important site for the diversity of 
this order. 

Introducció 


Els Lepidòpters són un grup d'insectes 
que ha estat poc estudiat fins ara en el con- 
junt de les Balears, sobretot pel que fa a les 
papallones nocturnes (Lepidoptera: 
Heterocera). Segons les referéncies publica- 
des de que es té constáncia, el primer estudi 
sobre el grup és de Rebel (1934). Dècades 
més tard tenim estudis de Cuello (1984), 
Kobes (1991), Dantart et al. (1993), Pérez 
de Gregorio (2000), Pérez de Gregorio i 
Vallhonrat (2001), Petersen i Goedike 
(1992), Coenen (1981), Slomka (2006) i 
Vallhonrat (2004). En la seva majoria es 
tracta de breus investigacions, insuficients 
per a donar una visió completa de la fauna 
de Lepidòpters de les Illes Balears i, en 
especial, de les Pitiüses. 

A Mallorca, especialistes del grup TAIB 
a s'Albufera ha ampliat enormement el 
coneixement sobre aquest grup els últims 
anys, estenent-se la llista del parc fins a les 
444 espècies a l'última actualització que 
s'ha dut a terme i havent moltes altres espé- 
cies encara per incloure-hi (Riddiford, 
2006; Honey, sense publicar). A les Pitiüses, 
peró, no s’havien fet investigacions d'aquest 
caire i la mateixa direcció del PN de Ses 
Salines va encarregar un estudi preliminar el 
2004 a N.J. Riddiford (NJR) i, posterior- 
ment, un inventari més aprofondit sobre el 
grup pel 2005 i dins la zona protegida, dut a 
terme per 1. Férriz i amb el suport dels co- 
autors d'aquest article. 

El principal objectiu era el d'inventariar 
les espècies de lepidòpters nocturns exis- 
tents al parc per a conèixer la seva diversitat 
i obtenir informació de base sobre el grup, 
així com ampliar la col-lecció de referència, 
encara molt incompleta, iniciada en el 2004 
per NJR. 

A part dels principals objectius, també 
es va voler conéixer una mica més sobre l'e- 


cologia d'aquest grup d'insectes (fenologia, 
distribució, etc.) i com es relacionen amb els 
diferents hàbitats del parc, de manera que es 
van cobrir les époques mes importants de 
l'any i es van mostrejar els hàbitats més 
representatius de la zona protegida. 


Material i métodes 


Es van utilitzar dues trampes de llum 
tipus “heath” amb fluorescents de llum 
negra de 6 watts de poténcia. Cada nit es 
collocaren les dues trampes a la mateixa 
localitat. Tant a la primavera com a la tardor 
es varen fer dues répliques a cada localitat 
d'Eivissa. A les de Formentera no sempre va 
ser possible fer una réplica, tant per qües- 
tions de temps com de meteorologia. 

Els períodes de trampeig van ser del 12 
al 30 de maig (18 nits en total) i del 19 de 
setembre al 7 d'octubre (18 nits). Hi va 
haver alguna nit en qué els resultats no van 
ser els esperats per diverses causes: 

- El vent va Ilençar les trampes pel terra: 
13/05/05, 

- Una bateria no va funcionar: 
27/09/05. 

- Va ser robat un fluorescent: 
30/09/05. 

El material col-lectat al camp s’identifi- 
cava in situ si era possible, prenent els 
exemplars desconeguts per a dur-los al labo- 
ratori, on es disposava de material de con- 
sulta per a la seva identificació. Les espécies 
que no figuraven a la col-lecció també eren 
capturades per a portar-les al laboratori i 
procedir al seu muntatge. 

Els espécimens que restaren sense possi- 
bilitat de determinació es van muntar i guar- 
dar per a poder demanar posteriorment l'o- 
pinió d’experts. 

Localitats 


Es varen escollir 10 localitats en total, 7 
a Eivissa 1 3 a Formentera, totes dins els 
limits del Parc. Es va procurar d’englobar 
tots els hábitats principals de la zona, els 
que millor el representessin, ja fos per 1'ex- 
tensió que ocupen com pels trets caracterís- 
tics que els defineixen. Alguns d’ells dife- 
reixen bastant quant a les comunitats vege- 
tals que contenen i d'altres s'hi assemblen 
prou però mantenen certes diferències que 
ens porten a considerar-los per separat. A la 
Taula 1 trobem un resum d'aquestes locali- 
tats amb la seva referenciació geogràfica en 
UTM (Taula 1). 

A continuació es dóna una breu descrip- 
ció de cadasquna d'aquestes localitats. 


1. Cap d' Es Falcó 


Pinar de Pi blanc, Pinus halepensis, que 
es troba a la vessant interior del turó encara 
que sempre a prop de la mar. De forma tími- 
da però abundant apareix la savina, 
Juniperus phoenicea ssp. turbinata. El sota- 
bosc està format per una comunitat arbusti- 
va on domina el llentiscle, Pistacia lentis- 
cus. També abundant el romaní, Rosmarinus 
officinalis, així com Thymbra capitata, 
Erica multiflora, Dittrichia viscosa i 
Juniperus oxycedrus. Freqiients també són 














Cistus clusii, Anthyllis cytisoides i Genista 
dorycnifolia. Al substrat herbaci són fre- 
qüents Arisarum vulgare, Ruta sp. 
Teucrium capitatum, Rubia peregrina, 
Asparagus stipularis (= horridus) i també 
Aetheorhiza bulbosa, Scilla obtusifolia, 
Merendera filifolia, Allium sp., Ononis 
reclinata, Narcissus serotinus, Polygala sp., 
Galium sp. i Micromeria inodora. És molt 
abundant Brachypodium retusum cobrint 
part del sól, així com el liquen Cladonia 
convoluta, que forma grans taques a claria- 
nes del bosc. De sól nu en trobem un 10%. 


2. Sa Canal 


És bàsicament el mateix tipus d'hàbitat 
que en el Cap d' Es Falcó, amb algunes peti- 
tes diferències com el pendent, que aquí es 
força més pronunciat, i el fet que sigui un 
vessant directament exposat al mar. És més 
obert que l'altre, havent-hi arbres de menys 
alçada i també de menys edat. El llentiscle, 
Pistacia lentiscus, ja no és tan dominant i 
s'alterna amb l'estepa blanca, Cistus albi- 
dus, i el romaní, Rosmarinus officinalis. Hi 
trobem un 15 29 de sòl nu. 


3A. Torre de Ses Portes A 

Savinar molt proper al mar, ocupant una 
franja d'uns 30 metres d'ample paral-lela a 
la costa. El component principal és la savi- 


















Sa Sal Rossa 





[Cap d'Es Fac Pina [318 0358965/UTM 4301836 — | 
318 0361290/UTM 4300184 
Pinar dunar 318 0361403/UTM 4300572 

Toromar Salicornar/Ruderal 31S 0359858/UTM 4303952 

Taula 1. Localitats. 
Table I, Localities. 


Savinar /Pinar 318 0360508/UTM 4287735 
Pinar /Savinar 31S 0360510/UTM 4287623 
Can Marroig C: prats secs 318 0360459/UTM 4287515 

na, Juniperus phoenicea ssp. turbinata, d'un 
port més baix, d'una mitja d'1,5 metres, ja 
que creix sobre un substrat rocós (quan ho 
fa sobre substrat arenós sol ser més alta). La 
comunitat arbustiva que l'acompanya està 
formada sobretot pel llentiscle, Pistacia len- 
tiscus, i també per Rosmarinus officinalis, 
Anthyllis cytisoides i alguns peus 
d'Asparagus stipularis i Cistus clusii. A 
nivell herbaci trobem, entre d'altres, 
Teucrium capitatum, Helichrysum stoechas, 
Limonium sp., Fumana thymifolia i 
Diplotaxis ibicensis. També hi ha molses 
com Barbula convoluta i líquens del gènere 
Ramalina. El sòl nu ocupa un 25%, ja que el 
pas de la gent ha obert molts camins per 
arribar a vora mar. 

A l'altra banda del camí, en direcció 
contrària al mar, hi ha una parcella de 
camps de conreu antics que encara es llau- 
ren de tan en quant però on no s'hi fa créi- 
xer res des de fa temps. Allà trobem 
Hirschfeldia incana, Centaurea melitensis, 
Limonium sp., Asteriscus aquaticus i 
Cirsium vulgare, entre d'altres. 

Ja a la línia de mar seguim amb el subs- 
trat rocós a on trobem especies típiques d'a- 


questa zona fortament influenciada pel mar 


com Crucianella maritima, Crithmum mari- 
timum, Elymus farctus, Limonium sp., 
Silene cambessedesii i Lotus cytisoides. 


3B. Torre de Ses Portes B 


Aquesta localitat està situada a prop de 
Panterior, terra endins, passats els camps 
llaurats. Arribant tenim un savinar ja més 
alt, potser perquè el substrat és més adient 
tot i que no és arenós. La influència del mar 
es deixa notar a les savines i en veiem mol- 
tes amb branques mortes, fet que afavoreix 
l'aparició d'un liquen molt especial, ja que 
té una distribució molt restringida, anome- 
nat Teloschistes villosus. A les branques 
també trobem altres líquens del gènere 


Ramalina i per terra en trobem de Cladonia 
convoluta. 

El Pi blanc, Pinus halepensis, és present 
en aquesta zona i conforme ens endinsem es 
fa més dominant, amb uns arbres d'uns 5 
metres d'alçada mitja, fins a desaparèixer la 
savina. Les trampes se situen entre una zona 
i l'altra. Els arbustos que trobem tant a la 
zona de transició com al bosc són, sobretot, 
Pistacia lentiscus i Rosmarinus officinalis, 
així com Juniperus oxycedrus i Anthyllis 
cytisoides. El substrat més baix es compon 
de Helichrysum stoechas, Cistus clusii i 
Fumana thymifolia majoritàriament. De sòl 
nu en trobem un 15%. 


4. Es Cavallet 


Sistema dunar que se situa a continuació 
de la platja d'Es Cavallet. Es tracta d'un 
pinar baix de Pi blanc que no passa dels 4 
metres d'alçada i que es combina amb savi- 
nes d'altura considerable (2 de mitjana). A 
nivell arbustiu trobem Pistacia lentiscus, 
Erica multiflora, Anthyllis cytisoides i, ja a 
la platja, trobem la típica vegetació pionera 
amb Ammophila arenaria, Crucianella 
maritima, Pancratium maritimum, 
Eryngium maritimum, Sporobulus pungens, 
Lotus cytisoides, Cakile maritima i l'ende- 
misme pitiüsic Silene cambessedesii. 

Abans de ficar-nos a la duna própiament 
dita, a prop de la llacuna de les antigues sali- 
nes, trobem Limonium sp., Sporobulus pun- 
gens, Arthrocnemum fruticosum, Suaeda 
vera, Aetheoriza bulbosa, Pistacia lentiscus 
i Juncus acutus, entre d'altres menys abun- 
dants. 


5. Toromar 


Es tracta d'un salicornar amb les típi- 
ques plantes d'aquest hábitat que es troba 
situat entre finques que donen lloc a l’apari- 
ció de vegetació més lligada a la presència 
humana. Hi domina àmpliament l'espècie 

Arthrocnemum fruticosum i trobem una 
gran varietat vegetal acompanyant-la: 
Suaeda vera, Halimione portulacoides 
(ambdues típiques de sols salins), 
Asparagus stipularis, Desmazeria rigida, 
Juncus acutus, Scirpus sp., Plantago coro- 
nopus, P. lagopus i P. crassifolia, així com 
Pistacia lentiscus, Foeniculum vulgare, 
Allium roseum, Oxalis pes-caprae, 
Dittrichia viscosa (aquestes dues ültimes 
típicament  nitrófiles), Bellis annua, 
Spergularia sp., Sagina sp., Minuartia sp., 
Frankenia pulverulenta i varietat de 
Cariofilàcies. 

També Piptatherum miliaceum, 
Fumaria sp., Myrioporus sp. (espècie exòti- 
ca tipica de jardins), Sonchus tenerrimus, 
Anagallis arvensis, Anagyris foetida, 
Hymenolobus procumbens, Senecio sp., 
Opuntia ficus-indica, Calendula arvensis, 
Medicago sp. i algun peu d'Olea europaea. 


6. Sa Sal Rossa 


Aquesta localitat també es tracta d'un 
salicornar però de caire un xic diferent, ja 
que està més influenciat per la presència 
humana, apareixent un més alt nombre 
d’espècies vegetals nitròfiles, típiques de 
camins o ruderals. També sembla que es 
tracta d'un tipus de sòl amb una salinitat 
més baixa que l’anterior. 

Aixi, Arthrocnemum fruticosum ja no 
domina el paisatge com a l'anterior locali- 
tat, compartint ara protagonisme, pel que fa 
a les plantes de port arbustiu, amb Suaeda 
vera. Hi ha una zona amb el substrat baix 
dominat per Parapholis sp., havent-hi també 
Heliotropium curassavicum, Dittrichia vis- 
cosa, Cichorium intybus, Sonchus olera- 
ceus, Plantago lagopus i Foeniculum vulga- 
re, a destacar. Hi ha alguna taca de 
Halimione portulacoides. 


També hi trobem alguns arbusts de 


Pistacia lentiscus i alguns arbres de Pi blanc 


i de savina, que separen l’anterior àrea 
d'una similar on hi co-dominen Medicago 
ciliaris 1 Plantago coronopus al substrat 
herbaci. També hi ha Limonium sp. disper- 
sos i bastant peus de Halimione portulacoi- 
des. Altres espécies que destaquem són: 
Euphorbia biumbellata, Carex divisa, 
Allium ampeloprasum, Sonchus tenerrimus, 
Juncus | acutus, Bromus diandrus, 
Lophochloa cristata i Torilis sp. 


7A. Can Marroig: Savinar/Pinar 


Les tres localitats de Formentera són a 
Can Marroig, una finca propietat del Govern 
de les Illes Balears dins dels limits del parc 
natural. Es troben situades relativament a 
prop. 

Savinar proper al mar amb arbres de port 
baix, amb 1,5 metres d’alçada mitja, que 
creix en un substrat eminentment rocós. 
També hi ha algun pi blanc de petit port. 
L'arbust principal és el romaní, Rosmarinus 
officinalis, i el substrat baix está altament 
dominat per Helichrysum stoechas, essent 
abundant també Teucrium capitatum. Hi ha 
alguns peus d’Asparagus stipularis i de 
Limonium sp. es troben dispersos per arreu. 

No molt lluny, ja arribant a la línia de 
mar, hi trobem també Crithmum maritimum, 
Crucianella maritima, Silene sp. Sporo- 
bolus pungens i Plantago sp. 


7B. Can Marroig: Pinar/Savinar 


Comunitat mixta, predominantment 
arbòria i densa, amb prades de teròfits i geò- 
fits. Es tracta d'un bosc de Pinus halepensis, 
d'uns 8 metres d'alçada mitja, amb alguns 
peus de savina que no passen del metre 
d'alçada. La comunitat arbustiva és domina- 
da per Rosmarinus officinalis i Cistus clusii. 
Hi abunda Asparagus stipularis i també tro- 
bem Pistacia lentiscus. 

Al substrat més baix tenim Asparagus 
acutifolius, Teucrium capitatum, Helichry- 

sum stoechas, Diplotaxis ibicensis, Cent- 
aurium erythraea i diverses gramínies entre 
les que destaca Brachypodium retusum for- 
mant taques extenses a clarianes. A llocs 
més ombrívols trobem Aetheorhiza bulbosa 
i Ruta sp. 

El sòl que queda descobert es cobreix de 
molses i de líquens, .majoritàriament 
Cladonia convoluta i hi ha un 594 de sòl nu 
que acostuma a ser la roca mare. 


7C. Can Marroig: Prats secs 


Aquesta localitat se situa en uns prats 
secs envoltats de boscos de Pi blanc per tot 
arreu excepte per la part del camí, on a l’al- 
tra banda trobem camps de conreu que sem- 
blen abandonats de no fa gaire temps. 

Hi domina la ruda, Ruta sp., juntament 
amb Teucrium capitatum, Helichrysum sto- 
echas, Plantago sp. i Stipa sp. També és 
abundant Euphorbia serrata, Bellardia tri- 
xago, Plantago lanceolata i Lagurus ovatus. 
S'hi donen de tant en quant alguns peus de 
Rosmarinus officinalis. L'alçada del conjunt 
té una mitja de 0,5 metres i la major part del 
sòl descobert, un 15%, recobert per molses. 


Noctuidae 

Geometridae 

Resultats 


En el total dels dos períodes es van posar 
trampes 36 nits, on hi van caure més de 
3000 exemplars, dels quals s'han identificat 
un total de 2779 pertanyents a 136 espècies, 
que s'agrupen en 20 famílies diferents. La 
relació d'espècies es troba a l'Annex adjunt. 

D'entre totes les trobades, la família més 
representada és la dels Noctuids amb un 
27,2% respecte el total. Altres famílies a 
destacar en nombre són la dels Pirálids i la 
dels Geometrids, amb un 25% i un 19,85% 
respectivament. Els Gelèquids, Torticids i 
Tinèids tenen una representació minsa perd 
considerable i la resta de famílies hi partici- 
pen amb un mínim nombre d’espècies 
(Taula 2). 

Del total d’espècies identificades hi ha 
92 que són noves cites, el que representa un 
68% del total d’espècies trobades. En tenim 
una nova per a Europa i una nova per a 
Espanya, així com 20 noves per a les 
Balears, 13 noves per a les Pitiüses, 47 per a 
Eivissa i 10 per a Formentera. 

Les dades no són estrictament compara- 
bles ja que no totes les nits varen funcionar 
les dues trampes ni tampoc es van poder fer 


Taula 2. Famílies trobades, el número d'espècies que 
s'ha trobat de cadasquna i el tant per cent sobre el 
total que representen. 

Table 2. Families of Heterocera, number of species for 
families and percentage on the total that represents. 

Taula 3. Nombre d'exemplars capturats. 
Table 3. Number of individuals collected. 


dues nits de trampeig a totes les localitats, a 
part que un any no és prou per a treure con- 
clusions. Perd 36 nits de dades ens poden 
dur a un análisi preliminar. 

Els trampeigs de tardor han tingut 
millors resultats que els de primavera quant 
el nombre d’exemplars capturats. Les loca- 
- litats on s'han agafat més exemplars en total 
han estat Sa Canal, El pinar de Can Marroig 
i Torre de Ses Portes B. El nombre d’exem- 
plars trobats per localitat i temporada está 
reflectit a la Taula 3. 

Sembla ser que a la tardor també 
s'ha trobat major diversitat d'espècies. espe- 
cialment a la zona de pinar/savinar de Can 
Marroig, a la Torre de Ses Portes B i a Es 
Cavallet. A la Taula 4 es dona una relació 
del nombre d'espècies trobades a cada loca- 
litat i temporada. 


Discussió dels resultats 


El fet que un 6824 de les espècies 
trobades siguin noves cites és prou impor- 
tant. En el cas de les cites noves per a les 
Pitiüses, en conjunt i cada illa per separat, la 
majoria de s'esperava que poguessin habitar 
a les Pitiüses ja que havien estat citades a 
alguna altra illa Balear o a alguna part del 
Mediterrani, normalment també illes, que 
reunís característiques similars. Part de les 
noves per a les Balears també podien ser 
esperades, d'altres sorprenen més. 

La troballa, però, d'una espècie fins ara 
no citada a Europa és el resultat més curiós 
de tots, és clar. Aquesta espècie, 
Staudingeria yerburii (Butler, 1884), prové 
de l'Àfrica del Nord on les seves erugues 
s'alimenten d'una planta del gènere 

Taula 4. Nombre d’espècies capturades. 
Table 4. Number of species collected. 

Limoniastrum (Roesler, 1973). A les 
Balears fa temps que s'ha introduit com a 
planta ornamental Limoniastrum monopeta- 
lum, pel que és possible que hagi estat 
aquesta la via d’entrada de la papallona. La 
planta s'ha naturalitzat a certs llocs rocosos 
de la costa (M. Vericad, com. pers.). A 
Eivissa es creu la possibilitat de que hi sigui, 
tot i que aquesta feina queda per a estudis 
posteriors. 

De la nova cita per a Espanya, Therapne 
Juscolimbalis (Ragonot, 1888), no s'ha tro- 
bat gaire informació. Només sabem que 
havia estat citada a Malta i Sardenya (Fauna 
Europaea, 2005). És, doncs, interessant el 
poder aprofundir en els coneixements d'a- 
questa espécie en estudis futurs. 

D'entre les cites noves per a Balears 
podem destacar Dioryctria robiniella 
(Milliére, 1865) ja que es tracta d'una espé- 
cie considerada com a bastant escassa i no se 
sap gairebé res de la seva biologia. Abans 
havia estat citada a Espanya, Franga, Itália i 
Croácia (Fauna Europaea, 2005). Altres 
espècies del gènere s’alimenten de cons del 
gènere Pinus; estudis futurs en podrien 
donar més informació sobre aquesta espècie. 

Finalment, hem de parlar dels dos ende- 
mismes baleárics que hem trobat, tots dos ja 
coneguts a totes les illes excepte a 
Formentera, essent cita nova per a aquesta. 
Es tracta d'Eilema caniola ssp. torstenii 
Mentzer, 1980 i Agrotis schawerdai ssp. 
balearica Boursin 1960. La primera n'és 
molt abundant i, de fet, és l’espècie que més 
s'ha agafat a les trampes en tots els períodes 
i a totes les localitats, donant fe de que és 
ben estesa i que està ben adaptada a varietat 
d'ambients de l'illa. 

L'altra espècie, Agrotis schawerdai ssp. 
balearica, va ser descrita a Sant Antoni, 
Eivissa (Calle, 1982). Les publicacions més 
recents només la reconeixen com a sinónim, 
peró. Sigui com sigui es tracta d'una espécie 


de distribució limitada i considerada com a 
rara o escassa fins ara (Honey, obs. pers.). 
A] Parc s'ha trobat tant al setembre com a 
l'octubre, a diferents localitats i de manera 
habitual. Creiem, doncs, que s'hauria de 
considerar una espécie comuna a les 
Pitiüses. 

El tractament a nivell bàsic de les dades 
quantitatives obtingudes ens mostren clares 
diferéncies entre estacions i localitats pel 
que fa al nombre d'exemplars i d’espècies 
capturats. 

A la Fig. 1 veiem com la tardor ha estat 
més important en nombre d'exemplars. 
També és clar que Sa Canal i el pinar de Can 
Marroig alberguen nombres importants 
d'Heterócers, tot i que en el cas de la prime- 
ra localitat es deu en gran part a una nit de 
trampeig en que es van agafar gairebé 90 
exemplars de Nola thymula. 

L’espècie més abundant, amb diferéncia, 
ha estat Eilema caniola ssp. torstenii, troba- 
da a totes les localitats. També han estat 
força abundants Agriphila trabeatella, a 
totes les localitats; Hadula sodae, sobretot 
als salicornars, encara que també s'ha trobat 
a les tres localitats de la zona de Ses 
Salines/Es Cavallet peró mai a pinars pró- 
piament dits; Odice blandula, també troba- 
da a totes les localitats; Pachycnemia hippo- 
castanaria, sempre lligada a zones de pinar 
de qualsevol tipus, peró mai als salicornars; 
Tephronia sepiaria, també a tot arreu; i 
Thera ulicata, sempre a pinars, sobretot els 
típics de sa Canal i Cap d'Es Falcó. 

Hi ha localitats que no semblen impor- 
tants a jutjar pel nombre d’exemplars que hi 
trobem, com Sa Sal Rossa o Es Cavallet, 
peró que en diversitat sí que ho són. El fet 
que hi hagi molts exemplars a la trampa no 
vol dir que hi hagi una gran variabilitat, ja 
que pot ser que la gran majoria siguin 
només d'una sola espècie. A la Fig. 2 es 
poden comparar els resultats entre localitats 

Fig. 1. Nombre d'exemplars. 

Fig. 2, Diversity of species. 

i estacions pel nombre d'espècies. 

Es pot veure com les localitats en que 
s'ha trobat més diversitat d'espècies han 
estat Torre de Ses Portes B i el pinar de Can 
Marroig. També destaquem Toromar com a 
zona amb una alta diversitat. 

Els baixos nombres de les localitats de 
Formentera, sobretot a la primavera, es 
deuen a diferències en el trampeig ja que en 
aquelles nits es va utilitzar només una tram- 
pa en cada localitat. La raó va ser que no es 
disposava de moltes nits per estar-s'hi i es va 
prioritzar el mostrejar el tres hàbitats sobre 
el fet de fer-ho dues vegades a cadasqun. 

En general, el nombre d'espècies és prou 
alt, però hem de destacar el pinar de Cap 
d'es Falcó per la seva diferència a al baixa, 
fet que no té una explicació clara ja que es 
tracta d'un bosc no molt perturbat on hi creix 
un sotabosc considerable. Per a esbrinar-ho 
s'haurien de fer estudis més profunds sobre 
el tema. Pot ser que les llums de l'aeroport, 
que queda enfront aquest vessant del turó, 
influeixin negativament sobre el trampeig, 
encara que en principi no hauria de ser així. 


Conclusions 


El gran nombre de noves cites per a les 
Pitiüses no resulta una sorpresa ja que 
aquest és el primer estudi sistemàtic sobre el 
tema que s'ha dut a terme en aquestes illes. 
Tot i això, hi ha troballes prou significants 
que demostren el poc que se sabia abans. Els 
resultats emfatitzen la importància de les 
dues illes i destaquen la contribució que el 
PN de Ses Salines està fent en favor de la 
conservació de la biodiversitat. El descobri- 
ment de noves espècies per a Europa i 
Espanya remarca la importància de Ses 
Salines a nivell regional, nacional i interna- 
cional. La informació recollida també mos- 
tra el valor d'algunes localitats del parc. 


Torre de Ses Portes, Can Marroig i Toromar 
són reconegudes com a àrees d'extrema 
riquesa en espècies de plantes i ocells, 
essent aquest estudi una confirmació de que 
la seva elevada riquesa s'estén també a les 
papallones nocturnes. S'hauria de donar 
prioritat a l'establiment de l'ecologia de les 
espècies llistades en aquest escrit i d'altres 
escassament conegudes, de tal manera que 
es facilitaria el manteniment d'aquesta 
riquesa. Estudis més aprofundits poden 
donar suport a l'aplicació una gestió de la 
conservació apropiada per a poder mantenir 
i protegir l'alt valor en diversitat que el PN 
de Ses Salines acull. 

ANNEX L Llistat d'espècies Rhoptria asperaria (Hübner 1817) 
Eupithecia centaureata (Denis & Schiffermüller, 
* Noves cites 1775) 
EU = Europa *Eupithecia phoeniceata (Rambur, 1834), El 
ES = Espanya Thera ulicata (Rambur 1834) 
BA = Balears *Xanthorhoe fluctuata (Linnaeus, 1758), El 
PI = Pitiuses *Casilda consecraria (Staudinger, 1871), BA 
El = Eivissa Idaea alicantaria (Reisser, 1963) 
FO = Formentera *Idaea alyssumata (Himminghoffen & Millière, 
1871), El 
Arctiidae Idaea calunetaria (Staudinger, 1859) 
Coscinia cribraria (Linnaeus, 1758) *Idaea carvalhoi Herbulot, 1979, BA 
*Idaea degeneraria Hübner, 1799, EI 
Apaidia rufeola (Rambur, 1832) Idaea elongaria (Rambur, 1833) 
*Eilema caniola torstenii Mentzer, 1980, FO Idaea minuscularia (Ribbe, 1912) 
Idaea ochrata (Scopoli, 1763) 
Autostichidae Rhodometra sacraria (Linnaeus, 1767) 
Oegoconia quadripuncta (Haworth, 1828) *Scopula emutaria (Hübner, 1809), EI 
*Scopula imitaria (Hübner, 17991), FO 
Coleophoridae Scopula minorata (Boisduval, 1833) 
*Coleophora algeriensis Toll, 1952, BA 
*Coleophora vestalella Staudinger, 1859, El Lasiocampidae 
Dendrolimus pini (Linnaeus, 1758) 
Cosmopterigidae Lasiocampa trifolii (Denis & Schiffermiiller, 1775) 
*Eteobalea dohrnii (Zeller, 1847), EI 
*Vulcaniella fiordalisa (Petry, 1904), BA Momphidae 
*Mompha miscella (Denis & Schiffermiiller, 1775), EI 
Depressaridae 
*Depressaria adustatella Turtati, 1927, BA — Noctuidae 
*Emmelia trabealis (Scopoli, 1763), El 
Ethmiidae *Eublemma candidana (Fabricius, 1794), PI 
*Ethmia bipunctella (Fabricius, 1775), FO : Eublemma ostrina (Hübner, 1808) 
*Eublemma parva (Hübner, 1808), EI 
Gelechiidae *Metachrostis velox (Hübner, 1813), El 
*Aproaerema anthylidella (Hübner, 1813), PI *Pseudozarba bipartita (Herrich-Scháffer, 1851), EI 
*Mesophleps oxycedrella (Milliére, 1871), BA *Odice blandula (Rambur, 1858), EI 
*Dichomeris acuminatus (Staudinger, 1876), PI *Hoplodrina ambigua (Denis & Schiffermüller, 1775), 
*Isophrictis kefersteiniellus (Zeller, 1850), EI EI . 
*Platyedra subcinerea (Haworth, 1828), BA Tyta luctuosa (Denis & Schiffermüller, 1775) 
*Scrobipalpa ocellatella (Boyd, 1858), FO *Condica (=Platysenta) viscosa (Freyer, 1831), EI 
*Scrobipalpa salinella (Zeller, 1847), El *Cryphia algae (Fabricius, 1775), EI 
*Cryphia raptricula (Denis & Schiffermüller, 1775), 
Geometridae PI 


*Victrix microglossa (Rambur, 1858), PI 
*Metopoceras felicina (Donzel, 1844), EI 
Eutelia adulatrix (Hübner, 1813) 


Ekboarmia atlanticaria (Staudinger, 1859) 
Euchrocnophos mucidarius (Hübner, [1799]) 


*Pachycnemia hippocastanaria (Hübner, 1799), EI *Aletia vitellina (Hübner, [1808]), EI 
*Peribatodes rhomboidaria (Denis & Schiffermüller, *Hadula sodae (Rambur, 1829), EI 

1775), EI *Leucania joannisi Boursin & Rungs, 1952, FO 
Semiaspilates ochrearia (Rossi, 1794) *Leucania punctosa (Treitschke, 1825), FO 
*Tephronia sepiaria (Hufnagel, 1767), PI *Leucania putrescens (Hübner, [1824]), EI 
Pseudoterpna coronillaria (Hübner, 1817) *Leucochlaena oditis (Hübner, [1822]), BA 
*Xenochlorodes olympiaria (Herrich- Schäffer, Mniotype spinosa (Chrétien, 1910) 

[1852], EI Platyperigea proxima (Rambur, 1837) 


Catarhoe basochesiata (Duponchel, 1831) 


*Proxenus hospes (Freyer, 1831), El 

Spodoptera exigua (Guenée, 1852) 

*Helicoverpa armigera (Húbner, 1808), El 
Paradrina clavipalpis (Scopoli, 1763) 

Paradrina selini (Boisduval, 1840) 

Agrotis ipsilon (Hufnagel, 1766) 

Agrotis puta (Húbner, [1803]) 

Agrotis schawerdai ssp balearica Bytinski-Salz, 1937 
*Agrotis syricola Corti & Draudt, 1933, BA 

Agrotis trux (Húbner, [1824]) 

*Noctua comes Hübner, [1813], PI 

Noctua pronuba (Linnaeus, 1758) 

*Xestia xanthographa (Denis & Shiffermüller, 1775), 
El 

Autographa gamma (Linnaeus, 1758) 

*Nola subchlamydula Staudinger, 1871, El 

Nola thymula Millière, 1867 


Plutellidae 
Plutella xylostella (Linnaeus, 1758) 


Pterophoridae 
*Stenoptilodes taprobanes (Felder & Rogenhofer, 
1875), EI 


Pyralidae 

*Agriphila trabeatella (Herrich-Schäffer, [1848]), EI 
Ancylolomia tentaculella (Hübner, 1796) 
*Euchromius anapiellus (Zeller, 1847), BA 
Lamoria anella (Denis & Schiffermüller, 1775) 
*Pseudarenipses insularum Speidel & Schmitz, 1991, 
BA 

Helulla undalis (Fabricius, 1781) 

*Acrobasis centunculella (Mann, 1859), EI 
*Acrobasis obliqua (Zeller, 1847), EI 
*Amphithrix sublineatella (Staudinger, 1859), BA 
*Apomyelois ceratoniae (Zeller, 1839), EI 
*Cadra calidella (Guenée, 1845 ), EI 
*Dioryctria mendacella (Staudinger, 1859), PI 
*Dioryctria robiniella (Milliére, 1865), BA 
*Ematheudes punctella (Treitschke, 1833), EI 
*Epischnia illotella Zeller, 1839, FO 

*Pempelia palumbella (Denis & Schiffermüller, 
1775), FO 

*Oncocera semirubella (Scopoli, 1763), EI 
*Phycitodes inquinatella (Ragonot, 1887), PI 
*Raphimetopus ablutella (Zeller, 1839), BA 
*Staudingeria yerburii (Butler, 1884), EU 

*Hypotia muscosalis (Rebel, 1917) (Fdelicatalis 
Assellbergs, 2004) (sinonímia per Slamka (2006:14)), 
El 

*Hypotia staudingeralis (Ragonot, 1891), El 
*Mnesixena pectinalis (Herrich-Scháffer, 1838), BA 
*Therapne fuscolimbalis (Ragonot, 1888), ES 
*Therapne obsoletalis (Mann, 1884), El 

Ulotricha egregialis (Herrich-Scháffer, 1838) 
*Achyra nudalis (Hübner, 1796), El 

*Arnia nervosalis Guenée, 1849, El 

Dolicharthria bruguieralis (Duponchel, 1833) 
*Ebulea testacealis (Zeller, 1847), EI 

Nomophila noctuella (Denis & Schiffermüller, 1775) 
*Pyrausta despicata (Scopoli, 1763), EI 

*Sitochroa palealis (Denis & Schiffermüller, 1775), 
FO 

Udea ferrugalis (Hübner, 1796) 


Scythrididae 
*Enolmis acanthella (Godart, 1824), BA 


Sphingidae 
*Hyles livornica (Esper, 1779), FO 
Macroglossum stellatarum (Linnaeus, 1758) 


Tineidae 

*Myrmecozela ataxella (Chrétien, 1905), PI 
*Nemapogon nevadella (Caradja, 1920), BA 
*Trichophaga bipartitella (Ragonot, 1892), BA 
*Trichophaga tapetzella (Linnaeus, 1758), PI 


Tortricidae 

*Clavigesta sylvestrana (Curtis, 1850), El 

*Cydia interscindana (Móschler, 1866), PI 
*Endothenia marginana (Haworth, 1811), PI 
*Lobesia littoralis (Westwood & Humphreys, 1845), 
El 

*Thiodia couleruana (Duponchel, 1834), BA 
*Cacoecimorpha pronubana (Hübner, 1799), El 


Yponomeutidae 
*Parahyponomeuta egregiella (Duponchel, 1839), BA 


